Dende l'Alta Edat Meya, l'aria fació parti d'o Salzburggau aintro d'o ducau radiz de Bavera. Ya arredol de l'anyo 700, estió o duque Teodón de Bavera qui cedió a villa de Piding a o bispe de Rupert de Salzburgo. Debiu a las tierras fértils que se trobaban en a marguin occidental d'o río Salzach, os arcebispes miroron en os siguients sieglos d'enamplar as suyas posesions. En 1125 s'estableixe l'abadía de Höglwörth, un monesterio de calonches regulars situau amán d'Anger. Es declarar-se Salzburgo como Prencipau-arcebispau, o territorio episcopal fue reconoixito por o duque Lois II de Bavera en 1275.